Document ID: 32009R0596

32009R0596
L 188/14
SLUŽBENI LIST EUROPSKE UNIJE
UREDBA (EZ) br. 596/2009 EUROPSKOG PARLAMENTA I VIJEĆA
od 18. lipnja 2009.
o prilagodbi većeg broja instrumenata koji podliježu postupku iz članka 251. Ugovora Odluci Vijeća 1999/468/EZ, s obzirom na regulatorni postupak s kontrolom
Prilagodba regulatornom postupku s kontrolom - četvrti dio
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 47. stavak 2., članak 55., članak 71. stavak 1., članak 80. stavak 2., članak 95., članak 152. stavak 4. točke (a) i (b), članak 175. stavak 1. i članak 285. stavak 1.,
uzimajući u obzir prijedlog Komisije,
uzimajući u obzir mišljenje Europskoga gospodarskog i socijalnog odbora (1),
uzimajući u obzir mišljenje Europske središnje banke (2),
nakon savjetovanja s Odborom regija,
u skladu s postupkom utvrđenim u članku 251. Ugovora (3),
budući da:
(1)
Odluka Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (4) izmijenjena je Odlukom 2006/512/EZ (5), općenitog područja primjene namijenjenih izmjeni elemenata koji nisu ključni temeljnog instrumenta donesenog u skladu s postupkom utvrđenim u članku 251. Ugovora, između ostalog, brisanjem nekih od tih elemenata ili dopunjujući instrument novim elementima koji nisu ključni.
(2)
U skladu s izjavom Europskog parlamenta, Vijeća i Komisije (6) o Odluci 2006/512/EZ, kako bi regulatorni postupak s kontrolom bio primjenjiv i na instrumente donesene u skladu s postupkom utvrđenim u članku 251. Ugovora koji su već na snazi, navedeni instrumenti moraju se prilagoditi u skladu s primjenjivim postupcima.
(3)
Budući da su izmjene instrumenata u tu svrhu tehničke naravi te da se odnose isključivo na odborski postupak, države članice ih u slučaju direktiva nisu obvezne prenositi u nacionalno zakonodavstvo,
DONIJELI SU OVU UREDBU:
Članak 1.
Ovime se instrumenti navedeni u Prilogu, u skladu s tim Prilogom, prilagođavaju Odluci 1999/468/EZ, kako je izmijenjena Odlukom 2006/512/EZ.
Članak 2.
Upućivanja na odredbe instrumenata navedene u Prilogu smatraju se upućivanjima na odredbe kako su prilagođene ovom Uredbom.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. lipnja 2009.

Labels: 10
11
15